טוני טאן

**טוני טאן קנג יאם** (בסינית: **陈庆炎**; נולד ב-7 בפברואר 1940) הוא פוליטיקאי סינגפורי שכיהן כנשיא השביעי של רפובליקת סינגפור וכמפקד העליון של הכוחות המזוינים של סינגפור משנת 2011 עד שנת 2017.

טאן, חבר לשעבר במפלגת הפעולה העממית, כיהן כסגן ראש ממשלת סינגפור מ-1 באוגוסט 1995 עד ה-1 בספטמבר 2005. טאן כיהן כיו"ר מפלגת הפעולה העממית מה-1 בספטמבר 1993 עד ל-3 בדצמבר 2004. כיהן כמתאם לשר הביטחון וההגנה של סינגפור מ-2003 עד 2005, שר החינוך של סינגפור מ-1995 עד 2003, שר ההגנה של סינגפור מ-1985 עד 1991 ושר האוצר של סינגפור מ-1983 עד ל-1985.

## חינוך וקריירה מוקדמת
טוני טאן קנג יאם נולד במושבות המצרים שבסינגפור ב-7 בפברואר 1940. כילד למד בבית הספר סנט פטריק'ס ובתיכון הקתולי "St. Joseph's institution". בשנת 1957 עיתון ה-"Straits Times" כינה את טאן כ"תלמיד המבריק ביותר בסינגפור" אחרי שעבר בהצטיינות מבחנים של אוניברסיטת קיימברידג'. שנתיים לאחר מכן היה אחד משלושת התלמידים הראשונים בסינגפור שקיבל את מלגת סינגפור שהחליפה את "מלגת המלכה" שחולקה בעת השלטון הבריטי בסינגפור.

בשנת 1962 טאן סיים את לימודיו האקדמיים באוניברסיטת סינגפור עם תואר ראשון בפיזיקה בהצטיינות. עם מלגה מקרן אסיה סיים תואר שני בפיזיקה (עם התמחות בחקר ביצועים) מהמכון הטכנולוגי של מסצ'וסטס (MIT) ב-1964. אחרי שהרצה במשך שנה במחלקת הפיזיקה באוניברסיטת סינגפור, טאן קיבל מלגת מחקר מאוניברסיטת אדלייד באוסטרליה, שם למד לדוקטורט שלו במתמטיקה שימושית. הוא קיבל דוקטורט ב-1967 וחזר לעבודתו כמרצה באוניברסיטת סינגפור, הפעם במחלקת המתמטיקה.

בשנת 1969 עזב את אוניברסיטת סינגפור והחל בקריירה כבנקאי ב-OCBC Bank (אנ') שם התקדם עד דרגת מנהל כללי. בשנת 1979 עזב את הבנק והצטרף למפלגת הפעולה העממית של סינגפור. בבחירות 1979 נבחר לנציג בפרלמנט של סינגפור ומונה לסגן שר החינוך של סינגפור.

## שר חינוך
טאן הצטרף לקבינט של סינגפור ב-1980 וכיהן כשר החינוך. במהלך כהונתו כשר, החל טאן במדיניות שתיעדפה ילדים לאמהות משכילות על ילדים לאמהות לא משכילות בהרשמה למוסדות חינוך. מדיניות זו ספגה ביקורת רבה והובילה לירידה דרמטית בכמות הקולות שקיבלה מפלגת הפעולה העממית בבחירות 1984, אחוז הקולות הנמוך ביותר שקיבלה המפלגה מאז עצמאות סינגפור ב-1965. הוא גם השיק את מערכת בתי הספר הפרטיים שמאפשרים למוסדות חינוך בסינגפור לגבות תשלום מהורים ולשלוט בתכנים הנלמדים ובסגל ההוראה במוסד. גם מהלך זה ספג ביקורת רבה והוגדר כמהלך אליטיסטי המונע מילדים להורים מעוטי יכולת ללמוד בבתי ספר יוקרתיים.

פעולה נוספת שביצע כשר חינוך היא להבטיח שכל תלמיד יסיים לפחות 10 שנות לימוד לפני שיעבור לחינוך מקצועי. פעולה זו גרמה לשיפור ניכר במערכת החינוך היסודית והתיכונית בסינגפור. בנוסף הגדיל משמעותי את התקצוב למוסדות אקדמיים בסינגפור.

בשנים 1981 עד 1986 כיהן כשר המסחר והתעשייה של סינגפור וכשר האוצר (1983-1985) ושר הבריאות (1985-1986).

בדצמבר 1991 פרש טאן מהקבינט וחזר לעבוד במגזר הפרטי כיו"ר ומנכ"ל של OCBC Bank (אנ'). בתפקידים אלו כיהן מ-1992 עד 1995 תוך כדי שהוא שומר על כיסאו כנציג בפרלמנט של סינגפור.

## סגן ראש ממשלת סינגפור
אחרי אבחונם בסרטן של אונג טנג צ'יאונג ב-1992 ולי הסיין-לונג ב-1993 התבקש טאן לשוב לקבינט. באוגוסט 1995 שב לקבינט ומונה לשר ההגנה ולסגן ראש הממשלה. בשנת 2000 מונה לראש ועדת השרים למדעי החיים שהיוותה חלק משמעותי בכניסתה של סינגפור למגזר מדעי הביו-רפואה.

באוגוסט 2003 ויתר על תיק ההגנה והפך למתאם לשר הביטחון וההגנה של סינגפור ונשאר בתפקידו כגם כסגן ראש הממשלה. בספטמבר 2005 פרש מתפקידים אלו ומונה למנהל הכללי של תאגיד ההשקעות של ממשלת סינגפור (GIC).

## נשיאות
טאן חתר לייחד את כהונתו כנשיא על ידי קידום האחדות בעם הסינגפורי. בנובמבר 2016 הודיע כי לא יתמודד בבחירות לנשיאות סינגפור של 2017 שהוקדשו רק למועמדים בני העם המלאי. עזב את תפקידו כנשיא ב-31 באוגוסט 2017 והוחלף על ידי חלימה יעקוב, האישה הראשונה בתפקיד.

## גלריה

קובץ:Tony Tan at the 2012 Lindau Nobel Laureate Meeting.JPG|הנשיא טוני טאן נואם, 2012
קובץ:Tony Tan Keng Yam with William Cohen, 981110-D-9880W-061.jpg|ד"ר טוני טאן בפגישה עם מזכיר ההגנה של ארצות הברית ויליאם כהן, 1998
קובץ:The Prime Minister, Shri Narendra Modi meeting the President of Singapore, Mr. Tony Tan Keng Yam, in Istana, Singapore on November 24, 2015.jpg|פגישה בין הנשיא טאן לראש ממשלת הודו, נרנדרה מודי, 2015
קובץ:President of the Republic of Singapore, Dr Tony Tan Keng Yam and Mary Tan signing the visitors' book at the Australian War Memorial.jpg|הנשיא טאן חותם בספר המבקרים באנדרטת המלחמה של אוסטרליה, 2014
קובץ:Donald Rumsfeld & Tony Tan, 2001.jpg|טוני טאן בפגישה עם דונלד רמספלד, 2001
קובץ:The Prime Minister, Dr. Manmohan Singh calls on the President of Singapore, Dr. Tony Tan Keng Yam, at Istana, in Singapore on November 20, 2011.jpg|הנשיא טאן בפגישה עם ראש ממשלת הודו, מאנמוהאן סינג, 2011
קובץ:Tony Tan at the Annual Meeting of the World Economic Forum Annual Meeting, Davos, Switzerland - 20090130-01.jpg|טוני טאן בפורום הכלכלי בדבוס, שווייץ 2009


## קישורים חיצוניים

* 
* האתר הרשמי של האיסטנה ונשיא הרפובליקה של סינגפור

## הערות שוליים

קטגוריה:נשיאי סינגפור
קטגוריה:סגני ראשי ממשלות
קטגוריה:שרי חינוך
קטגוריה:שרי אוצר
קטגוריה:שרי תעשייה ומסחר
קטגוריה:שרי בריאות
קטגוריה:בנקאים
קטגוריה:סינגפור: היסטוריה
קטגוריה:בוגרי האוניברסיטה הלאומית של סינגפור
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת אדלייד
קטגוריה:ילידי 1940
קטגוריה:סינגפורים שנולדו במאה ה-20